15 ሚያዝያ 2020 ምንጪ ስእሊ, dawit Kebede ምክትል ርእሰ ምምሕዳር ብሄራዊ ክልላዊ መንግስቲ ትግራይ ዶክተር ድብረጽዮን ገ/ሚካኤል፡ ኣብ እዋናዊ ኩነታት ኣድሂቡ ኣብ ዝሃቦ መግለጺ፡ ካብ ሓለፍቲ ውድብ ብልጽግና ንዝተዋህቡ ርእይቶታት'ውን ምላሽ ሂቡሉ። ዶክተር ደብረጽዮን ፡ ኣብ ዝሓለፈ ክልተ ሰሙናት ከዘራርብ ንዝቐነየ፡ 'ትግራይ ሕልፊ ትጥቀም ነይራ' ዘስምዕ ካብ ህዝባዊ ርክባት ፓርቲ ብልጽግና ንዝተዋህበ ርእይቶ፡ 'ዓሌታዊ' ክብል ነጺጉዎ። ሓላፊ ርክብ ህዝብን ጉዳያት ወፃእን: ፓርቲ ብልጽግና ኣይተ ኣወል ኣብዲ: ቁፅሪ ህዝቢ ትግራይ ምስ ህዝቢ ኣርስን ሲዳማን ብምንፅፃር 'ትግራይ ሓለፋ ዩኒቨርስታትን ህንፀት መንገድታትን' ከምዘለዋ ያኔታ ንዝተብሃለ ሚድያ ተዛሪቡ ነይሩ። ኣብ ዘረብኡ ብዛዕባ ምቕረሐ ባጀት ኣመልኪቱ "ቁጽሪ ህዝቢ ሲዳማን ቁጽሪ ህዝቢ ትግራይን ማዕረ እዩ" ብምባል፡ እቲ ምቕረሐ (ክፍፍል ባጀት) ግን ብኡ ልክዕ ከምዘይነበረ እዩ ዝዛረብ። ዘረባ እቲ ሓላፊ፡ ንመራሕቲ ህወሓት ዘነጻጸረ እኳ እንተኾነ እቲ ንክፍፍል ባጀት ዝምልከት ዘቕርቦ መረዳእታ ግን፡ ብቐጥታ ምስቲ ናይቲ ክልል ህዝቢ ዝተኣሳሰረ ዘረባ እዩ። "ተጋሩ ኣባላት ብልጽግና ኣብ ኣንድነት ፓርክ ዑደት ኣካይዶም ዝብል ፖለቲዊ ድራማ ተሰሪሑና" ኣብ ልዕሊ ህዝቢ ብምልዕዓል ዝንቀፍ ሹመኛ ፓርቲ ብልጽግና- እንታይ ይብል ውድብ ብልጽግና- ብዓይኒ ተቓወምቲ ውድባት ትግራይ ቀዳማይ ሚኒሰተር ኣብዪ ኣሕመድ፡ ኣብ ዝሓለፉ 27 ዓመታት ኣብታ ሃገር ንዝተፈጸመ ዝብሎ ግህሰት ሰብኣዊ መሰላት ንመራሕቲ ህወሓት ተሓተትቲ እዩ ዝገብር። ግህሰት ሰብኣዊ መሰላት ፈጺሞም ብሕጊ ይድለዩ ዝበሎም'ውን ኣብቲ ክልል ዓሪዶም ኢሉ ብተደጋገሚ ይነቅፍ እዩ። ካብኡ ሓሊፉ ግን ህዝቢ ትግራይ ካብ ካልእ ህዝቢ ንላዕሊ ተጠቃሚ ነይሩ ኢሉ ተዛሪቡ ኣይፈልጥን። እኳ ደኣስ፡ "ኣብቲ ዝሓለፈ ስርዓት፡ ህዝቢ ትግራይ ሕልፊ ተጠቃሚ ዝነበረ ዝመስለኩም እንተሃሊኹም፡ ተጋጊኹም። ካብ ዝኾነ ካሊእ ህዝቢ ብዝኸፍአ መልክዑ ኣብ መዓሙቕ ድኽነት ዝጸንሐ ህዝቢ እዩ" ብምባል፡ ኣብ ዝሓለፈ ዓመት ኣብ ሃገራዊ ባይቶ ምዝራቡ ዝዝከር እዩ። ብስም እቲ ህዝቢ ግን ክንገድ ከምዝጸንሐ ተዛሪቡ እዩ። [ቅድሚ ሒደት ዓመታት፡ ሃገራዊ ስታቲስቲክስ ኤጀንሲ ኢትዮጵያ ዕላዊ ዝገበሮ መረዳእታ፡ ትግራይ ብብዝሒ ኣብ ትሕቲ ጸፍሒ ድኽነት ዝነብር ማሕበረሰብ፡ ካብተን ክልላት ኣብ ቅድሚት ከም እትስራዕ የርኢ።] ዶክተር ደብረጽዮን ገብረሚካኤል፡ ግን ኣብቲ ዝሃቦ ምላሽ፡ እቲ ካብ ሓላፊ ብልጽግና ዝተዘረበ፡ ናይቲ ውድብ ቅዋም ከምዝኾነን ሓድሽ ነገር ከምዘይኮነን እዩ ተዛሪቡ። "ንምክትታሉ እንተዘይኮኑ እንታይ ከምዝሓስቡ ኣቐዲምና ንፈልጦም ኢና፡ ብሰንኩ ድማ ኢና ተፈላሊና" ምስበለ፡ ውድብ ህወሓት ምስ ብልጽግና ሓቢሩ ክቕጽል ዘይከኣለሉ ቀንዲ ምኽንያት፡ ከምዝኾነ ገሊጹ። ነቲ ዘረባ፡ ከምቲ ልሙድ፡ 'ዓሌታዊን ኣብ ልዕሊ ትግራይ ዘነጻጸረን ኣተሓሳስባ' ክብል ድማ ነጺጉዎ። ዶክተር ደብረጽዮን፡ ካብዚ ተበጊሱ፡ ውድብ ብልጽግና ምስ ኣሃደዊ ስርዓት ደርጊ'ውን ኣነጻጺርዎ። "እዚ ካሊእ ደርጊ እዩ። ንደርጊ ብብረታዊ ቃልሲ ኢና ስዒርናዮ። ነዚኦም ድማ ብሰላማውን ፖለቲካውን ቃልሲ ክንስዕሮም ኢና" ከኣ ኢሉ። "ኢሳት ዝበሃል ሚድያ ዝገብሮ ዝነበረ ጎስጓስ እዮም ዝደግሙ ዘለዉ" ክብል ድማ ነቒፉ። ኢሳት እንታይ እዩ ኢሉ ነይሩ?
